cyanic-selkie/wikianc huggingface dataset:
Pneumonoultramicroscopicsilicovolcanoconiosis
Antidisestablishmentarianism เป็นคำภาษาอังกฤษอีกคำหนึ่งที่ยอมรับกันโดยทั่วไปว่าเป็นหนึ่งในคำที่ยาวที่สุด โดยไม่นับคำที่คิดขึ้นใหม่และศัพท์เทคนิค อย่างไรก็ตาม Pneumonoultramicroscopicsilicovolcanoconiosis ถือเป็นคำภาษาอังกฤษที่ยาวที่สุด โดยไม่คำนึงถึงชนิดของคำ
วีรศักดิ์ นิลกลัด
วีรศักดิ์ นิลกลัด (ชื่อเล่น: แอ๊ด, นามปากกา: แอ๊ดดี้) เป็นผู้ประกาศข่าวกีฬาและผู้บรรยายกีฬาชาวไทย ที่มีรูปแบบการบรรยายอันเป็นเอกลักษณ์ และเป็นน้องชายแท้ ๆ ของพิศณุ นิลกลัด ซึ่งเป็นผู้รายงานข่าวกีฬาเช่นกัน
ประวัติ
วีรศักดิ์ สำเร็จการศึกษาปริญญาตรีจากวิทยาลัยพลศึกษา กรุงเทพ และเป็นผู้สนับสนุนสโมสรฟุตบอลลิเวอร์พูล
วีรศักดิ์ เคยเป็นหนึ่งในทีมผู้บรรยายฟุตบอลให้แก่ซีทีเอชที่ได้รับสิทธิ์การถ่ายทอดสดฟุตบอลพรีเมียร์ลีก และใน พ.ศ. 2556 เขายังได้รับเชิญให้เป็นผู้ให้เสียงพากย์เกมฟีฟ่าออนไลน์ 3 ในเวอร์ชันภาษาไทยร่วมกับอดิสรณ์ พึ่งยา
พ.ศ. 2558 วีรศักดิ์ ได้รับเชิญพากย์ภาพยนตร์ครั้งแรกในสังเวียนเดือด โดยให้เสียงเป็นผู้บรรยายการชกมวยซึ่งตรงกับบทบาทจริงของเจ้าตัว
ชีวิตส่วนตัว
ด้านชีวิตส่วนตัว วีรศักดิ์ สมรสกับ สุวรรณี นิลกลัด มีลูกสาว 2 คน เป็นนักกีฬาโปโลน้ำทีมชาติไทย ได้แก่ วทานิย นิลกลัด และประณิศา นิลกลัด
สิ่งสืบเนื่อง
ในวัฒนธรรมสมัยนิยม ของเครือข่ายสังคมเฟซบุ๊ก ปรากฏว่า มีผู้สร้างหน้าสำหรับแฟนเพจ ซึ่งล้อเลียนจากชื่อและนามสกุลของวีรศักดิ์ว่า "วิรศากดิ์ นิลกาด" เพื่อนำเสนอข่าวสารในวงการฟุตบอล รวมถึงเรื่องอื่น ๆ ด้วยวิธีการจำลองบุคลิกเฉพาะตัวของวีรศักดิ์หลายอย่าง เช่นภาพประกอบ หรือถ้อยคำสำนวนต่าง ๆ มานำเสนอในทางสนุกสนานขบขัน
สการ์เลตต์ โจแฮนส์สัน
ด้านครอบครัว
มีเชื้อสายโปแลนด์-เดนมาร์ก โดยพ่อของสการ์เลตต์เป็นสถาปนิก ส่วนแม่ (เมลลานี โจแฮนส์สัน) ทำหน้าที่เป็นผู้จัดการส่วนตัวให้กับสการ์เลตต์ สการ์เลตต์ยังมีพี่น้องอีก 3 คน คือ วาเนสซา เอเดรียน และฮันเตอร์ (น้องชายฝาแฝดของสการ์เลตต์) แต่เนื่องจาก พ่อและแม่แยกทางกันไป ตั้งแต่สการ์เลตต์อายุ 13 ปี จึงทำให้เธอมีน้องชายต่างแม่อีก 1 คน คือ คริสเตียน
อ้างอิง
1984
โครงสร้างโมเลกุลของกรดนิวคลีอิก: โครงสร้างสำหรับกรดดีออกซีไรโบสนิวคลีอิก
"โครงสร้างโมเลกุลของกรดนิวคลีอิก: โครงสร้างสำหรับกรดดีออกซีไรโบสนิวคลีอิก" เป็นบทความซึ่งตีพิมพ์โดย เจมส์ ดี. วัตสัน และฟรานซิส คริก ในวารสารวิทยาศาสตร์ "เนเจอร์" ฉบับที่ 171 หน้า 737-738 วันที่ 25 เมษายน ค.ศ. 1953 บทความนี้เป็นผลงานชิ้นแรกซึ่งอธิบายการค้นพบโครงสร้างเกลียวคู่ของดีเอ็นเอ การค้นพบดังกล่าวสร้างผลกระทบใหญ่หลวงต่อวิชาชีววิทยา โดยเฉพาะอย่างยิ่งในการศึกษาพันธุศาสตร์
บทความนี้มักเรียกขานกันว่าเป็น "ไข่มุก" แห่งวิทยาศาสตร์ เนื่องจากเป็นบทความที่สั้นและมีคำตอบเกี่ยวกับปริศนาพื้นฐานของสิ่งมีชีวิต ปริศนานี้เป็นคำถามที่ว่าเป็นไปได้อย่างไรที่คำสั่งทางพันธุกรรมถูกเก็บอยู่ภายในสิ่งมีชีวิตและสามารถส่งผ่านจากรุ่นสู่รุ่นได้อย่างไร บทความนี้นำเสนอทางออกที่ง่ายและสละสลวย ซึ่งสร้างความประหลาดใจให้แก่นักชีววิทยาจำนวนมากในเวลานั้น ผู้ซึ่งคิดว่าการส่งผ่านดีเอ็นเอจะเป็นสิ่งที่มีรายละเอียดซับซ้อนและยากที่จะเข้าใจมากกว่านี้
จุดกำเนิดของชีววิทยาโมเลกุลลล
การประยุกต์ความรู้ทางฟิสิกส์และเคมีเข้ากับปัญหาทางชีววิทยานำไปสู่การพัฒนาความรู้ในด้านชีววิทยาโมเลกุล ชีววิทยาโมเลกุลนี้เป็นความรู้ที่เกี่ยวข้องกับข้อมูลทางชีววิทยาที่ระดับยีนและโปรตีน การค้นพบเกลียวคู่กรดนิวคลีอิกทำให้ชัดเจนว่ายีนนั้นเป็นส่วนหนึ่งของโมเลกุลดีเอ็นเอและจะต้องมีหนทางที่เซลล์จะต้องใช้ประโยชน์จากยีนดีเอ็นเอในการสังเคราะห์โปรตีน
ไลนัส พอลิงเป็นนักเคมีผู้ซึ่งมีอิทธิพลอย่างมากในการพัฒนาความเข้าใจเกี่ยวกับโครงสร้างของโมเลกุล ในปี ค.ศ. 1951 พอลิงได้ตีพิมพ์โครงสร้างของเกลียวอัลฟา ซึ่งเป็นส่วนประกอบพื้นฐานที่สำคัญของโปรตีน เมื่อต้นปี ค.ศ. 1953 เขาได้ตีพิมพ์แบบจำลองเกลียวสามที่ไม่ถูกต้องของดีเอ็นเอ ทั้งคริกและโดยเฉพาะอย่างยิ่งวัตสัน รู้สึกว่าตนกำลังแข่งขันกับพอลิงเพื่อค้นพบโครงสร้างดีเอ็นเอก่อนอีกฝ่ายหนึ่ง
แมกซ์ เดลบรุก เป็นนักฟิสิกส์ผู้ซึ่งตระหนักถึงความเกี่ยวข้องกันบางประการของชีววิทยากับควอนตัมฟิสิกส์ ความคิดของเดลบรุกเกี่ยวกับพื้นฐานเชิงฟิสิกส์ของชีวิตนี้ได้กระตุ้นให้เออร์วิน ชเรอดิงเงอร์เขียนหนังสือที่มีอิทธิพลอย่างมาก ชื่อว่า อะไรคือชีวิต (What is Life?) ซึ่งหนังสือเล่มนี้เองได้มีอิทธิพลย่างสำคัญต่อฟรานซิส คริก, เจมส์ ดี. วัตสัน และมัวริส วิลคินส์ ผู้ซึ่งได้รับรางวัลโนเบลสาขาการแพทย์สำหรับการค้นพบเกลียวคู่ดีเอ็นเอ ความพยายามของเดลบรุกในการทำให้ "กลุ่มเฟจ" เป็นที่รู้จัก (การสำรวจพันธุศาสตร์โดยวิธีการของไวรัสที่ทำให้แบคทีเรียติดเชื้อ) นั้นเป็นก้าวสำคัญในการพัฒนาชีววิทยาโมเลุกุลในภาพรวมช่วงแรก ๆ และการพัฒนาความสนใจทางวิทยาศาสตร์ของวัตสันอีกด้วย
โครงสร้างและหน้าที่ของดีเอ็นเอ
กรณีที่ว่าโครงสร้างของโมเลกุลนั้นง่ายที่จะทำให้สัมพันธ์กับหน้าที่ของมันนั้นไม่ถูกต้องเสมอไป สิ่งที่ทำให้โครงสร้างของดีเอ็นเอสัมพันธ์กับหน้าที่ของมันอย่างเห็นได้ชัดนั้นได้อธิบายพอประมาณไว้แล้วในตอนท้ายของบทความ: "มันหนีไม่พ้นการสังเกตของเราที่ว่าการเข้าคู่กันอย่างเฉพาะตามที่เราได้สันนิษฐานไว้นั้นจะบ่งบอกถึงกลไกการทำสำเนาสำหรับสารพันธุกรรมได้ทันที"
"การเข้าคู่กันอย่างเฉพาะ" นั้นเป็นลักษณะที่สำคัญของแบบจำลองดีเอ็นเอของวัตสันและคริก ซึ่งเป็นการเข้าคู่กันของหน่วยย่อยนิวคลีโอไทด์ ในดีเอ็นเอ ปริมาณของกวานีนนั้นจะเท่ากับไซโตซีน และปริมาณของอะดีนีนจะเท่ากับไทมีน คู่ A:T และ C:G นั้นมีโครงสร้างที่คล้ายคลึงกัน หากจะกล่าวโดยละเอียดแล้ว ความยาวของคู่เบสแต่ละคู่นั้นจะมีค่าเท่ากัน และจะพอเหมาะเท่ากับระหว่างสันหลังฟอสเฟตสองอัน คู่เบสจะถูกยึดเข้าด้วยกันด้วยพันธะไฮโดรเจน ซึ่งเป็นสารล่อที่เป็นเคมีประเภทหนึ่งที่ง่ายที่จะแตกและง่ายที่จะก่อตัวขึ้นใหม่ หลังจากมีการรับรู้ถึงความคล้ายคลึงกันของโครงสร้างคู่ A:T และ C:G แล้ว ไม่นานหลังจากนั้น วัตสันและคริกก็ได้สร้างแบบจำลองเกลียวคู่ดีเอ็นเอพร้อมกับพันธะไฮโดรเจนที่แกนกลางของเกลียวซึ่งทำให้เกิดทางที่จะคล้ายเกลียวทั้งสองสำหรับการถอดแบบดีเอ็นเอ ซึ่งเป็นสิ่งต้องการสุดท้ายที่สำคัญสำหรับแบบจำลองโมเลกุลพันธุกรรมที่น่าจะเป็นไปได้
พร้อมกันนั้น การเข้าคู่เบสยังได้แสดงวิธีการทำสำเนาโมเลกุลดีเอ็นเออีกด้วย เพียงแค่ดึงสันหลังฟอสเฟตสองอันแยกจากกัน ซึ่งแต่ละสันหลังพร้อมกับส่วนประกอบ A, T, G และ C ซึ่งเชื่อมกันด้วยพันธะไฮโดรเจน แต่ละสายนั้นจะสามารถใช้เป็นแม่แบบสำหรับการรวมกลุ่มกันของสายคู่เบสใหม่
เมื่อวัตสันและคริกสร้างแบบจำลองเกลียวคู่ดีเอ็นเอของพวกเขา ก็เป็นที่รู้กันแล้วว่าโปรตีนนั้นก่อให้เกิดลักษณะพิเศษส่วนใหญ่ของรูปแบบสิ่งมีชีวิตที่แตกต่างกันจำนวนมากบนโลก ซึ่งในทางโครงสร้างแล้ว โปรตีนเกิดขึ้นจากการรวมตัวกันของหน่วยย่อยกรดอะมิโนเป็นสายยาว ในบางกรณี โมเลกุลทางพันธุกรรม ดีเอ็นเอ จำเป็นต้องมีคำสั่งสำหรับการสังเคราะห์โปรตีนที่พบได้ในเซลล์ จากแบบจำลองเกลียวคู่ดีเอ็นเอ ก็เป็นที่ชัดเจนแล้วว่าจะต้องมีความสัมพันธ์กันระหว่างลำดับเส้นตรงของนิวคลีโอไทด์ในโมเลกุลดีเอ็นเอกับลำดับเส้นตรงของกรดอะมิโนในโปรตีน รายละเอียดที่ว่าลำดับดีเอ็นเอสั่งให้สังเคราะห์โปรตีนชนิดใดนั้นได้มีการหาคำตอบโดยนักชีววิทยาโมเลกุลระหว่างปี ค.ศ. 1953 ถึง 1965 ฟรานซิส คริกมีบทบาทสำคัญในทั้งทฤษฎีและการวิเคราะห์การทดลองซึ่งนำไปสู่การทำความเข้าใจที่ลึกซึ้งยิ่งขึ้นของรหัสพันธุกรรม
บราวนี (กล้องถ่ายรูป)
โกดัก บราวนี่ เป็นตระกูลกล้องยอดนิยมที่ใช้งานง่ายและราคาไม่แพง เป็นกล้องที่ผลิตโดย Eastman Kodak เปิดตัวในปีพ.ศ.2443 .ได้นำเสนอภาพรวมสู่มวลชน. มันเป็น กล้องรูปแบบกระดาษแข็ง พร้อมกับเลนส์พื้นฐานอย่างเลนส์เมนิคัส ที่ถ่ายภาพสี่เหลี่ยมจัตุรัสขนาด 1/4-inch 2 นิ้วบน ฟิล์มม้วน 117 มันถูกคิดค้นและทำการตลาดสำหรับการขายม้วนฟิล์มของ Kodak เนื่องจากการควบคุมที่ง่ายและราคาเริ่มต้นที่ $1 ( มูลค่าปัจจุบันเท่ากับ 31$ ) พร้อมกับฟิล์มและการล้างฟิล์มที่มีราคาต่ำและกล้องบราวนี่ก็ทะลุเป้าหมายการตลาด
มันถูกคิดค้นโดย Frank A. Brownell. ชื่อมาจาก บราวนี่ (วิญญาณในนิทานพื้นบ้าน) จากการ์ตูน พาลเมอร์คอคส์. กล้องบราวนี่กว่า 150,000 ตัวถูกส่งมอบในปีแรกของการผลิต. รุ่นที่ได้รับการปรับปรุงขึ้นเรียกว่า No.2 Brownie มาในปี พ.ศ.2444 ซึ่งผลิตภาพขนาดใหญ่ขึ้น 2¼ x 3¼ นิ้วและในราคา $2 และก็ประสบความสำเร็จอย่างมาก.
บราวนี่ถูกวางตลาดอย่างกว้างขวางสำหรับเด็กโดย Kodak ใช้มันเพื่อทำให้การถ่ายภาพเป็นที่นิยม พวกเขาถูกนำไปทำสงครามโดยทหาร ในขณะที่พวกเขากำลังแพร่หลายภาพที่เป็นสัญลักษณ์หลายคนถูกถ่ายในบราวนี่
กล้องยังคงได้รับความนิยมและผลิตออกมาหลายหลายรุ่น. เช่นรุ่นลูกเสือในยุค 1930s. ในปีพ.ศ.2483 โกดักเปิดโกดัก Six-20 Flash Brownie, กล้องแฟลชโกดักรุ่นแรกของโกดักภายในโดยใช้หลอดไฟเจเนอรัลอิเล็กทริก. ในปี พ.ศ.2500 โกดักผลิต Brownie Starflash ซึ่งเป็นกล้องตัวแรกของโกดักที่มีแฟลชในตัว
Brownie 127 นั้นเป็นที่นิยม, ขายประมาณเป็นล้านกล้องระหว่าง 2495 และ 2510 มันเป็นกล้อง bakelite ที่มีเลนส์พื้นฐานเมนิคัสและการวางระนาบฟิล์มโค้งเพื่อชดเชยข้อบกพร่องของเลนส์. ส่วนรุ่นอื่นๆคือ Brownie Cresta ขายระหว่างปี 1955 และ 1958 มันใช้ ฟิล์ม 120 และมี เลนส์โฟกัสคงที่. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (November 2018)">ต้องการอ้างอิง  ] การเขียนบทความในปี 1940 สำหรับช่างภาพมือสมัครเล่นว่ากล้องราคาแพงไม่จำเป็นสำหรับการถ่ายภาพที่มีคุณภาพ, ภาพโพสต์ของช่างภาพ เบิร์ตฮาร์ดี้ ใช้ด้วยกล้องบราวนี่สำหรับถ่ายภาพโพสต์อย่างรอบคอบของหญิงสาวสองคนนั่งอยู่บนรั้วอย่างสดชื่น แบล็คพูล และเดินเล่น
กล้องบราวนี่อย่างเป็นทางการรุ่นสุดท้ายคือกล้อง บราวนี่ II ซึ่งเป็นรุ่นที่ใช้ฟิล์มตลับขนาด 110. ผลิตในประเทศบราซิลเป็นเวลาหนึ่งปี 2529. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (November 2018)">ต้องการอ้างอิง  ] Kodak Brownie No.2 เป็นกล้องกล่องที่ผลิตโดย บริษัท Eastman Kodak ตั้งแต่ปีพ.ศ.2444 - 2478 มีทั้งหมดห้ารุ่น ตั้งแต่รุ่น A ถึง F และเป็นกล้องตัวแรกที่ใช้ ฟิล์ม 120 ตัว นอกจากนี้ยังมาพร้อมกับช่องมองภาพและที่จับ Brownie No.2 ทำจากวัสดุสามชนิด: กระดาษแข็ง, ราคา US $ 2.00, อลูมิเนียม, ราคา US$2.75 และรุ่นสีซึ่งมีราคา US$2.50 มันเป็นกล้องที่ได้รับความนิยมและราคาไม่แพงและหลายคนยังคงใช้งานโดยช่างภาพฟิล์ม. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (November 2018)">ต้องการอ้างอิง  ]
นัม จี-ฮย็อน
นัม จี-ฮย็อน (เกิด 17 กันยายน 1995) เป็นนักแสดงชาวเกาหลีใต้ที่ประสบความสำเร็จ และเป็นที่ชื่นชอบสำหรับบทบาทของเธอใน ซอนต็อก มหาราชินีสามแผ่นดิน, คดีป่วน ชวนให้รัก, รัก 100 วันของฉันและองค์ชาย และ ย้อนเวลาแก้อดีต
การศึกษา
เธอเข้าเรียนที่มหาวิทยาลัยโซกัง ในสาขาจิตวิทยา ในปี ค.ศ. 2014 และสำเร็จการศึกษาระดับปริญญาในปี ค.ศ. 2020
2004-2015: จุดเริ่มต้นการเป็นนักแสดงเด็ก
นัม เริ่มต้นอาชีพนักแสดงเด็กของเธอและเป็นที่รู้จักจากบทบาทใน ตระกูลรักหักเหลี่ยมแค้น (2008), ซอนต็อก มหาราชินีสามแผ่นดิน ในบทของ องค์หญิงต็อกมาน ในวัยรุ่น (2009), Will It Snow for Christmas? (2009), Angel Eyes (2014) และ What Happens to My Family? (2014). เธอยังปรากฏตัวในมินิซีรีส์เรื่อง Girl Detective, Park Hae-sol, ละครวัยรุ่นเรื่อง To the Beautiful You ภาพยนตร์เรื่อง A Reason to Live และ Hwayi: A Monster Boy
2016-ปัจจุบัน: ความนิยมที่เพิ่มขึ้นและบทบาทนำ
ในปี ค.ศ. 2016 ละครเรื่องแรกของเธอในฐานะนักแสดงนำเต็มตัวคือเรื่อง ชอปปิง คิง หลุย แนวโรแมนติกคอมเมดีของเอ็มบีซีที่แสดงคู่กับ ซอ อิน-กุก ซึ่งเธอสร้างความประทับใจให้ผู้ชมอย่างมากจากการแสดงของเธอ
ในปี ค.ศ. 2017 เธอได้แสดงในซีรีส์เรื่อง คดีป่วน ชวนให้รัก ทางช่องเอสบีเอสร่วมกับ จี ชัง-อุก ซีรีส์เรื่องนี้มีส่วนแบ่งผู้ชมเพียงเล็กน้อย แต่ก็สามารถเอาชนะคู่แข่งได้ด้วยการเพิ่มผู้ชมในกลุ่มประชากรที่มีอายุ 20-49 ปี รวมถึงการสตรีมต่อเนื่องกันเป็นสัปดาห์
ในปี ค.ศ. 2018 นัมได้แสดงร่วมกับ ดี.โอ. แห่งวงเอ็กโซ ในละครรักประวัติศาสตร์เรื่อง รัก 100 วันของฉันและองค์ชาย ซีรีส์นี้ประสบความสำเร็จอย่างมาก โดยกลายเป็นละครเกาหลีที่มีเรทติ้งสูงสุดอันดับ 5 ในประวัติศาสตร์เคเบิลทีวี
ในปี ค.ศ. 2020 นัม ได้แสดงในภาพยนตร์ระทึกขวัญลึกลับแฟนตาซี 365: Repeat the Year ในบทนักเขียนเว็บตูนผู้ชอบความสมบูรณ์แบบ
Polyplax
สกุลมี การกระจายทั่วโลก
สปีชีส์ในสกุล ได้แก่:
คาเมรอน วาน เดอ บะระห์
คาเมรอน วาน เดอ บะระห์ (Cameron van der Burgh, 25 พฤษภาคม ค.ศ. 1988 — ) เป็นนักว่ายน้ำชาวแอฟริกาใต้ เขาเป็นเจ้าของสถิติโลกในประเภท กบ 50 เมตร และ กบ 100 เมตร
เขาได้รับรางวัลเหรียญทองในประเภทกบ 100 เมตร ในการแข่งขันกีฬาโอลิมปิกฤดูร้อน 2012 และได้บันทึกสถิติโลกใหม่ด้วยเวลา 58.46 วินาที
จอร์ดอน ไอบ์
จอร์ดอน แอชลีย์ เฟมี ไอบ์ (Jordon Ashley Femi Ibe) นักฟุตบอล​ชาวอังกฤษ​เชื้อสายไนจีเรีย ตำแหน่งกองกลาง​ปัจจุบันเล่นให้กับสโมสรอาดานาสปอร์ ในซือเปร์ลีก ประเทศตุรกี
ประวัติ
จอร์ดอนเกิดเมื่อวันที่ 8 ธันวาคม 2538 ที่ย่าน Bermondsay ลอนดอนใต้
จอร์ดอนเซ็นสัญญาเข้าร่วมทีมเยาวชนของ วีคอมบ์ วันเดอร์เรอร์ส เมื่อปี 2550 ขณะอายุได้ 12 ปี ภายหลังจากถูกปล่อยออกจากทีมเยาวชนของ ชาร์ลตัน แอธเลติก
วีคอมบ์ วันเดอร์เรอร์ส
จอร์ดอนภายหลังจากเข้าร่วมระบบทีมเยาวชนของวีคอมบ์เขาก็ได้ประเดิมสนามในนาม ทีมชุดใหญ่ให้กับวีคอมบ์ในศึก ลีกคัพ นัดที่ทีมวีคอมบ์ชนะ โคลเชสเตอร์ ยูไนเต็ด ในฐานะตัวสำรองช่วงต่อเวลาพิเศษเมื่อวันที่ 9 สิงหาคม 2554 ขณะอายุได้เพียง 15 ปี 244 วัน
วันที่ 15 ตุลาคม 2554 ในลีกนัดที่ทีมชนะทีม ฮาร์ทลีพูล ยูไนเต็ด จอร์ดอนได้ลงเล่นเป็นตัวสำรองในนาทีที่ 90 ถือได้ว่าจอร์ดอนเป็นนักเตะของวีคอมบ์ที่ อายุน้อยที่สุดที่ได้ลงเล่นในศึก ฟุตบอลลีก
ในวันที่ 29 ตุลาคม 2554 จอร์ดอนได้ลงเล่นในนัดที่ทีมแพ้ เชฟฟีลด์เวนส์เดย์ 2-1 โดยประตูเดียวในนัดนั้นเป็นผลงานการทำประตูของจอร์ดอนซึ่งถือได้ว่าจอร์ดอนเป็นนักเตะของวีคอมบ์ที่อายุน้อยที่สุดที่ทำประตูได้ในศึก ฟุตบอลลีก โดยจอร์ดอนลงเล่นทั้งสิ้น 11 นัดยิงได้ 1 ประตู
ลิเวอร์พูล
วันที่ 12 ธันวาคม 2554 มีรายงานข่าวว่าจอร์ดอนเตรียมจะเซ็นสัญญาเป็นนักเตะของ ลิเวอร์พูล ต่อมาในวันที่ 20 ธันวาคม จอร์ดอนก็ได้เซ็นสัญญากับลิเวอร์พูลเมื่ออายุได้ 16 ปีโดยไม่มีการเปิดเผยค่าตัว
โดยเขาได้เข้าร่วมทีมชุดอายุต่ำกว่า 18 ปีหรือชุด ยู-18 ของทีมหงส์แดงแต่เขากลับทำผลงานได้ดี
ฤดูกาล 2012-13
ในวันที่ 19 พฤษภาคม ค.ศ. 2013 จอร์ดอนลงเล่นนัดแรกให้กับ ลิเวอร์พูล ในพรีเมียร์ลีก นัดปิดฤดูกาล 2012-13 โดยลงเล่นเป็นตัวจริงและเปิดบอลให้ ฟีลีปี โกชิญญู ทำประตูชัยให้ ลิเวอร์พูล เปิดสนามแอนฟีลด์เอาชนะ ควีนส์พาร์กเรนเจอส์ 1-0
ฤดูกาล 2013-14
จอร์ดอนได้สวมเสื้อหมายเลข 33 แทน จอนโจ เชลวีย์ ที่ย้ายไปร่วมทีมสวอนซีซิตี ในวันที่ 27 สิงหาคม ค.ศ. 2013 จอร์ดอนลงเล่นนัดแรกและเป็นตัวจริงในลีกคัพ รอบ 2 นัดที่ ลิเวอร์พูล เปิดสนามแอนฟีลด์เอาชนะ นอตส์เคาน์ตี ในช่วงต่อเวลาพิเศษ 4-2 ต่อมา ในวันที่ 8 กุมภาพันธ์ ค.ศ. 2014 จอร์ดอนลงเล่นในพรีเมียร์ลีกนัดแรกโดยลงสนามเป็นตัวสำรองในนาทีที่ 76 ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 5-1
ในวันที่ 21 กุมภาพันธ์ ค.ศ. 2014 จอร์ดอนได้ย้ายไปร่วมทีมเบอร์มิงแฮมซิตี ทีมจากฟุตบอลลีกแชมเปียนชิป ด้วยสัญญายืมตัวจนจบฤดูกาล จอร์ดอนลงเล่น 11 นัดทำประตูได้ 1 ประตูในนัดที่เจอกับ Millwall และช่วยให้ เบอร์มิงแฮมซิตี รอดจากการตกชั้นในนัดสุดท้ายของฤดูกาล
สโมสรฟุตบอลดาร์บีเคาน์ตี === ====== ในวันที่ 29 สิงหาคม ค.ศ. 2014 จอร์ดอนได้ย้ายไปร่วมทีมดาร์บีเคาน์ตี ทีมจากฟุตบอลลีกแชมเปียนชิป ด้วยสัญญายืมตัว โดย จอร์ดอนลงเล่น 24 นัดทำประตูได้ 5 ประตู ต่อมา ในวันที่ 15 มกราคม ค.ศ. 2015 จอร์ดอนได้ถูก ลิเวอร์พูล เรียกตัวกลับมา ต่อมา ในวันที่ 7 กุมภาพันธ์ ค.ศ. 2015 จอร์ดอนลงเล่นในพรีเมียร์ลีกนัดแรกและเป็นตัวจริงในนัดที่ ลิเวอร์พูล เสมอกับ เอฟเวอร์ตัน คู่ปรับร่วมเมือง 0-0 และจอร์ดอนคว้าตำแหน่ง แมน ออฟ เดอะ แมตช์ ในนัดนี้ ต่อมา จอร์ดอนลงเล่นเป็นตัวจริงในพรีเมียร์ลีกนัดที่สองและมีส่วนร่วมกับประตูที่สามในนัดที่ ลิเวอร์พูล เอาชนะ ทอตนัมฮอตสเปอร์ 3-2 ต่อมา ในยูฟ่ายูโรปาลีก จอร์ดอนช่วยให้ ลิเวอร์พูล ได้ลูกจุดโทษก่อนที่ มารีโอ บาโลเตลลี จะยิงจุดโทษเป็นประตูชัยให้ ลิเวอร์พูล เปิดสนามสนามแอนฟีลด์เอาชนะ เบซิกตัส จาก ตุรกี 1-0 ต่อมา ในวันที่ 13 เมษายน ค.ศ. 2015 จอร์ดอนได้กลับมาลงสนามอีกครั้งหลังจากพักยาว 1 เดือนจากอาการบาดเจ็บ ในนัดที่ ลิเวอร์พูล เปิดสนามสนามแอนฟีลด์เอาชนะ นิวคาสเซิลยูไนเต็ด 2-0
ฤดูกาล 2015-16
ในวันที่ 9 สิงหาคม ค.ศ. 2015 จอร์ดอนลงเล่นเป็นตัวจริงในพรีเมียร์ลีก นัดเปิดฤดูกาล 2015–16 นัดที่ ลิเวอร์พูล เอาชนะ สโตกซิตี ที่บริแทนเนียสเตเดียม 1-0 ต่อมา ในวันที่ 5 พฤศจิกายน ค.ศ. 2015 ยูฟ่ายูโรปาลีก ฤดูกาล 2015–16 รอบแบ่งกลุ่ม จอร์ดอนทำประตูแรกในสีเสื้อของลิเวอร์พูล ในนัดที่ ลิเวอร์พูล เอาชนะ รูบิน คาซัน จากรัสเซีย 1-0 ต่อมา ในวันที่ 2 ธันวาคม ค.ศ. 2015 ฟุตบอลลีกคัพ รอบห้า จอร์ดอนทำประตูที่ 2 ในฤดูกาล ในนัดที่ ลิเวอร์พูล เอาชนะ เซาแธมป์ตัน ที่เซนต์แมรีส์สเตเดียม 6-1 ช่วยให้ ลิเวอร์พูล ผ่านเข้ารอบรองชนะเลิศ ลีกคัพ ได้สำเร็จ
ในวันที่ 5 มกราคม ค.ศ. 2016 ฟุตบอลลีกคัพ รอบรองชนะเลิศ นัดแรก จอร์ดอนลงสนามเป็นตัวสำรองแทน ฟีลีปี โกชิญญู และทำประตูชัย ในนัดที่ ลิเวอร์พูล เอาชนะ สโตกซิตี ที่บริแทนเนียสเตเดียม 1-0 ต่อมา ในวันที่ 15 พฤษภาคม ค.ศ. 2016 พรีเมียร์ลีก นัดปิดฤดูกาล จอร์ดอนทำประตูแรกในพรีเมียร์ลีก ในนัดที่ ลิเวอร์พูล เสมอกับ เวสต์บรอมมิชอัลเบียน ที่เดอะฮอว์ทอนส์ 1-1
ฤดูกาล 2016-17
ในวันที่ 15 กรกฎาคม ค.ศ. 2016 ย้ายร่วมทีมเอเอฟซี บอร์นมัธ ด้วยค่าตัวประมาณ 15 ล้านปอนด์  ซึ่งถือเป็นนักเตะค่าตัวแพงที่สุดในประวัติศาสตร์ของสโมสรบอร์นมัธ
รายชื่อภาพยนตร์ไทย พ.ศ. 2532
'''รายชื่อภาพยนตร์ไทย ที่ออกฉายครั้งแรกใน พ.ศ. 2532'''
มิยาเกะ (โตเกียว)
มิยาเกะ เป็นหมู่บ้านในกิ่งจังหวัดมิยาเกะ ภายใต้การปกครองของมหานครโตเกียว ประเทศญี่ปุ่น มีอาณาเขตครอบคลุมทั้งเกาะมิยาเกะ
ประวัติ
ลำดับของเหตุการณ์มีดังนี้
เมืองพงสาลี
พงสาลี เป็นอำเภอ (เมือง) ของแขวงพงสาลีในตอนเหนือของประเทศลาว ตั้งอยู่ในพื้นที่ที่มีความสูงถึง 1430 เมตร บนเนินเขาของภูฟ้า พงสาลีมีอุณหภูมิปานกลาง 25-30 องศาเซลเซียสในฤดูร้อน และในเดือนพฤศจิกายนถึงเดือนมีนาคมจะมีอุณหภูมิ 10-18 องศาเซลเซียส
กรัมแมน เอฟ6เอฟ เฮลแคท
กรัมแมน เอฟ6เอฟ เฮลแคท (Grumman F6F Hellcat) เป็นเครื่องบินขับไล่บนเรือบรรทุกเครื่องบินของสหรัฐ ได้รับการออกแบบมาเพื่อแทนที่เอฟ4เอฟ ไวลด์แคท และเพื่อต่อกรกับมิตซูบิชิ เอ6เอ็ม ซีโร่ของญี่ปุ่น โดยเป็นเครื่องบินรบที่โดดเด่นของกองทัพเรือสหรัฐในช่วงครึ่งหลังของสงครามแปซิฟิก
ลีนสตาร์ตอัป
ลีนสตาร์ทอัพ (Lean Startup) คือวิธีการพัฒนาธุรกิจที่เน้นการทำให้วงจรการพัฒนาผลิตภัณฑ์มีขนาดสั้นลง และ สามารถรู้ได้ในเวลาสั้น ๆ ว่าโมเดลธุรกิจมีความเป็นไปได้หรือไม่ ทำได้โดยการประยุกต์ 3 วิธีการ: การทดลองทางธุรกิจเพื่อทดสอบสมมติฐาน (Business-hypothesis-driven experiment), การปล่อยผลิตภัณฑ์ซ้ำ ๆ เพื่อหาผลิตภัณฑ์ที่ทำให้เกิดผลลัพท์ที่ดีที่สุด (Iterative product releases) และ การเรียนความรู้ใหม่แล้วนำมาใช้พัฒนาผลิตภัณฑ์ทันที (Validated learning)
หัวใจของลีนสตาร์ทอัพคือการตั้งสมมติฐานว่าเมื่อบริษัทสตาร์ทอัพลงเวลาไปกับการสร้างผลิตภัณฑ์และบริการซ้ำ ๆ เพื่อตอบสนองความต้องการของลูกค้ากลุ่มแรก (Early customers) บริษัทจะสามารถลดความเสี่ยงทางการตลาด ลดการใช้เงินลงทุนเริ่มแรกจำนวนมาก ๆ และ ลดการสูญเสียเม็ดเงินจากการลองผิดลองถูกในการนำสินค้าออกสู่ตลาด
ธอง
ธอง หรือ ทอง หรือ ตอง (thong) เป็นลักษณะของกางเกงสำหรับชุดชั้นใน หรือชุดว่ายน้ำ มีลักษณะแถบที่บางในด้านหลัง เมื่อใส่แล้วจะมีการเผยแก้มก้นออกมา ธองนั้นมีหลายรูปแบบขึ้นอยู่กับความหนา วัสดุ และชนิด โดยมีการสวมใส่ทั้งผู้ชายและผู้หญิง
ในประเทศบราซิลกางเกงลักษณะนี้เรียกว่า ตังกา (tanga)
ธองมีหลายประเภทไม่ว่า จี-สตริง วี-สตริง ที-สตริง
ไนท์กอนท์
ไนท์กอนท์ (Nightgaunt) เป็นอมนุษย์ในเรื่องชุดตำนานคธูลู ไนกอนท์ปรากฏตัวในบทกวี Night-Gaunts และนิยาย The Dream-Quest of Unknown Kadathของเอช. พี. เลิฟคราฟท์ โดยมีที่มาจากฝันร้ายในวัยเด็กของเลิฟคราฟท์เอง
ลักษณะ
ไนท์กอนท์มีรูปร่างคล้ายกับมนุษย์ แต่ผอม ผิวสีดำ และไม่มีใบหน้า ผิวหนังของไนท์กอนท์ลื่นและหยุ่น บนหัวมีเขาซึ่งหันเข้าด้านในสองข้าง มือเป็นกรงเล็บ มีหางที่เป็นหนามซึ่งไนท์กอนท์ใช้จี้ให้เหยื่อยอมแพ้ และสามารถบินได้ด้วยปีกด้านหลัง
เลิฟคราฟท์เองนั้นได้ระบุว่าไนท์กอนท์เป็นเผ่าพันธุ์ที่รับใช้นอเดนส์ ในเรื่อง The Strange High House in the Mist และเดอะดรีมเควสต์ออฟอันโนนคาดัธ แต่ไบรอัน ลัมลีย์ได้โยงไนท์กอนท์เข้ากับเกรทโอลด์วัน ยิบ ทสตลล์
ไนท์กอนท์มักจะอยู่ตามภูเขาในโลกแห่งความฝันแต่ก็สามารถพบเจอบนโลกและดาวอื่นได้ ไนท์กอนท์มักพยายามหลีกเลี่ยงมนุษย์ แต่ถ้ามีโอกาสก็จะใช้เล็บและหางจี้ให้ขยับไม่ได้ จากนั้นจึงจับพาบินขึ้นไปบนฟ้าก่อนปล่อยไว้ในพื้นที่ที่ต่ำลงมา บางครั้งพวกกูลก็จะใช้ไนท์กอนท์เป็นพาหนะเดินทางทางอากาศ
เผ่าแชนแทคซึ่งรับใช้ไนอาลาโธเทปนั้นกลัวไนท์กอนท์อย่างมาก
มัดจำ
มัดจำ (earnest) คือ เงินหรือทรัพย์สินอย่างอื่นอันมีค่าในตัวซึ่งให้ไว้เพื่อเป็นพยานหลักฐานว่าได้มีการทำสัญญากันขึ้นแล้ว และเพื่อเป็นประกันการปฏิบัติตามสัญญานั้น
ลักษณะ
มัดจำนั้นเป็นเพียงหลักประกันในการปฏิบัติตามสัญญา ไม่ใช่การชำระหนี้ ซึ่งแม้มีการวางมัดจำไว้ สัญญาก็อาจยังไม่เกิดขึ้นก็ได้ เช่น คู่สัญญาตกลงจะทำสัญญาซื้อขายเป็นหนังสือสัญญา ตราบใดที่ยังไม่มีการทำหนังสือสัญญา แม้มีการวางมัดจำกันแล้ว ตราบนั้นสัญญาก็ยังไม่เกิด อนึ่ง ข้อตกลงในเรื่องมัดจำนั้น กฎหมายไม่ได้กำหนดแบบไว้ และมัดจำเป็นเพียงเครื่องประกอบสัญญาเท่านั้น ไม่ใช่สาระสำคัญของสัญญา
แต่เงินที่ลูกหนี้ชำระหนี้ไว้ล่วงหน้าตามสัญญา หรือที่เรียกโดยภาษาปากว่า "เงินดาวน์" กับทั้งเงินที่ใช้ชำระหนี้ในการปฏิบัติตามข้อกำหนดในสัญญา ตลอดจนหลักประกัน และประกันที่เป็นหนี้อุปกรณ์ ทั้งหมดที่กล่าวมานี้ไม่นับเป็นมัดจำ
ฎ.747/2544 ว่า คำว่า "มัดจำ" ตาม ป.พ.พ. ม.377 มีความหมายว่า จะต้องเป็นทรัพย์สินซึ่งได้ให้ไว้แก่กันเมื่อเข้าทำสัญญา ซึ่งอาจจะเป็นเงินหรือสิ่งมีค่าอื่นซึ่งมีค่าในตัวเอง สัญญาจะซื้อจะขายที่ดินระหว่างโจทก์จำเลยระบุว่า ในวันทำสัญญานี้ผู้จะซื้อได้รับเงินจำนวนหนึ่งล้านเจ็ดแสนแปดหมื่นแปดพันบาทเพื่อเป็นการวางมัดจำไว้กับผู้จะขาย โดยเงินมัดจำดังกล่าวจำเลยได้สั่งจ่ายเช็คลงวันที่ล่วงหน้าสามฉบับ และโจทก์นำมาฟ้องขอให้ลงโทษตาม พระราชบัญญัติว่าด้วยความผิดอันเกิดจากการใช้เช็ค พ.ศ. 2534 เพียงหนึ่งฉบับ เมื่อเช็คเป็นตราสารซึ่งผู้สั่งจ่ายสั่งธนาคารให้ใช้เงินเมื่อทวงถามให้แก่ผู้รับเงิน จึงเป็นทรัพย์สินตาม ป.พ.พ. ม.138 และเป็นสิ่งที่มีค่าในตัวเอง เพราะสามารถเรียกเก็บเงินหรือโอนเปลี่ยนมือได้ จึงส่งมอบให้แก่กันเป็นมัดจำได้แม้เช็คลงวันที่หลังจากวันทำสัญญา เมื่อธนาคารปฏิเสธการจ่ายเงินจำเลยจึงมีความผิดตามพระราชบัญญัติดังกล่าว
ฎ.9514/2544 ว่า แม้โจทก์จะได้วางเงินจำนวนห้าหมื่นห้าพันบาทในวันทำสัญญาเพื่อจะซื้อจะขายอาคารพร้อมที่ดินก็ตาม แต่เงินจำนวนดังกล่าวนี้ก็มิได้หมายความว่าจะเป็นเงินมัดจำไปเสียทั้งหมด ต้องขึ้นอยู่กับเจตนาของคู่กรณีเป็นสำคัญ เมื่อเจตนาของโจทก์และจำเลยปรากฏชัดแจ้งอยู่ในสัญญาแล้วว่าให้ถือเป็นเงินดาวน์ จึงต้องถือว่าเงินจำนวนดังกล่าวเป็นส่วนหนึ่งของราคาที่ดินพร้อมทาวน์เฮ้าส์ ส่วนเงินดาวน์ที่โจทก์ผ่อนชำระไปแล้วอีกอีกงวดจำนวนแปดหมื่นเจ็ดพันบาทนั้น ยิ่งเห็นได้ชัดว่าไม่ใช่เงินมัดจำ เพราะเป็นเงินที่ผ่อนชำระกันหลังจากทำสัญญาจะซื้อจะขายอาคารพร้อมที่ดินแล้ว ดังนั้น เมื่อโจทก์ผิดสัญญาจำเลยจะริบเงินเหล่านี้โดยอ้างว่าเป็นเงินมัดจำที่อาจริบ ตามกฎหมายไม่ได้
ฎ.1336/2545 ว่า โจทก์ชำระเงินดาวน์จำนวนสามแสนบาท อันเป็นส่วนหนึ่งของเงินจำนวนหนึ่งล้านสองแสนบาท ให้แก่จำเลยในวันทำสัญญา โดยมิใช่เป็นการให้ไว้เพื่อเป็นประกันการปฏิบัติตามสัญญา จึงต้องถือเป็นส่วนหนึ่งของราคาที่โจทก์ชำระล่วงหน้า มิใช่มัดจำที่จำเลยจะริบได้
การปฏิบัติต่อมัดจำ
มัดจำนั้นจะมีผลต่อเมื่อมีการมอบให้แก่กันแล้วในวันที่ทำสัญญากันเท่านั้น เช่น แม้ในสัญญาจะระบุว่า คู่สัญญาฝ่ายหนึ่งมอบบ้านพร้อมที่ดินของตนให้แก่อีกฝ่ายหนึ่งเป็นค่ามัดจำในการซื้อรถยนต์ แต่ในเมื่อยังไม่มีการส่งมอบบ้านพร้อมที่ดินให้กันจริง ๆ บ้านพร้อมที่ดินดังกล่าวจึงไม่ใช่มัดจำ แม้ฝ่ายแรกจะผิดสัญญา ฝ่ายหลังก็ไม่อาจริบบ้านพร้อมที่ดินนั้นไปได้เพราะไม่ใช่มัดจำดังที่กล่าว
ตามกฎหมายไทยแล้ว ป.พ.พ. ม.378 ว่า ถ้ามิได้ตกลงกันไว้เป็นอย่างอื่น มัดจำนั้นต้องจัดการดังต่อไปนี้ คือ
1. ให้ฝ่ายที่รับมัดจำส่งมัดจำคืนแก่ฝ่ายที่วางมัดจำ หรือให้หักบางส่วนออกเพื่อชำระหนี้ได้
3. ในกรณีที่ฝ่ายที่รับมัดจำละเลยไม่ชำระหนี้ หรือการชำระหนี้ตกเป็นพ้นวิสัยเพราะพฤติการณ์อันใดอันหนึ่งซึ่งฝ่ายนี้ต้องรับผิดชอบ ฝ่ายนี้ต้องคืนมัดจำทั้งหมดให้แก่ฝ่ายที่วางมัดจำ
สำหรับมัดจำที่เป็นเงินนั้น เมื่อคืนต้องคืนพร้อมดอกเบี้ยด้วย
ฎ.1056/2541 ว่า แม้สัญญาซื้อขายที่ดินระหว่างโจทก์และจำเลยจะระบุว่า โจทก์มอบบ้านและที่ดินพิพาทให้แก่จำเลยเป็นค่ามัดจำในการซื้อบ้านและที่ดินของจำเลย แต่ในทางพฤตินัย เมื่อโจทก์ยังมิได้ส่งมอบบ้านดังกล่าวให้แก่จำเลย บ้านและที่ดินพิพาทจึงไม่ใช่มัดจำ ดังนี้ แม้โจทก์จะผิดสัญญาจำเลยก็ไม่อาจริบบ้านและที่ดินพิพาทได้
ฎ.7705/2544 ว่า  โจทก์กับจำเลยทำสัญญาซื้อขายรถยนต์พิพาท จำเลยมีหน้าที่ต้องปฏิบัติตามแผ่นปลิวโฆษณาเชิญชวนให้ซื้อรถยนต์ของจำเลยที่ระบุว่า "รับโทรศัพท์มือถือฟรีพร้อมประกันภัยชั้นหนึ่ง" ซึ่งข้อความตามแผ่นปลิวโฆษณาดังกล่าวถือว่าเป็นเงื่อนไขในข้อเสนอขายที่จำเลยกำหนดขึ้น จำเลยจึงต้องส่งมอบโทรศัพท์มือถือและทำสัญญาประกันภัยชั้นหนึ่งให้ ทั้งต้องดำเนินการเพื่อให้โจทก์ทำสัญญาเช่าซื้อรถยนต์พิพาทด้วยตามเงื่อนไขในข้อเสนอขาย เมื่อจำเลยละเลยไม่ชำระหนี้ให้ถูกต้อง ทั้งต่อมายังนำรถยนต์พิพาทกลับคืนไปไว้ในความครอบครองของตนเอง การกระทำของจำเลยจึงเป็นการผิดสัญญาต่อโจทก์ และต่อมาโจทก์มีหนังสือบอกเลิกสัญญา และดำเนินการฟ้องคดี จึงถือได้ว่าสัญญาซื้อขายรถยนต์พิพาทเลิกกันโดยปริยาย อันมีผลให้คู่สัญญากลับคืนสู่ฐานะเดิมตาม ป.พ.พ. ม.391 ว.1 และจำเลยต้องส่งคืนเงินมัดจำแก่โจทก์ตาม ป.พ.พ. ม.378
จี-สตริง
จี-สตริง (G-string) เป็นรูปแบบหนึ่งของธอง เป็นกางเกงชั้นในประเภทหนึ่ง มีลักษณะเป็นเส้นแคบแคบ โดยส่วนมากยึดติดกับสายบริเวณรอบเอว และในบางครั้งจะมีการสวมใส่เป็นส่วนหนึ่งของชุดบิกินี
รอยขอบกางเกงใน
ในปัจจุบันความนิยมในชุดเข้ารูปมีมากขึ้น แต่กางเกงในส่วนมากยังมีขอบยางยืดอยู่ ทำให้เวลาใส่ชุดเหล่านี้แล้วจะเห็นรอยขอบกางเกงใน หรือตัวกางเกงในในกรณีที่ผ้าเนื้อบาง ซึ่งไม่เหมาะสมและไม่งาม โดยเฉพาะผู้ที่ต้องออกงานสังคมที่ต้องใส่ชุดราตรี นักศึกษาหรือสาวออฟฟิศที่ใส่กระโปรงเข้ารูป รวมทั้งชุดไปรเวทด้วย
จีสตริงเริ่มมา ตั้งแต่ยุค 70 โดยรูดี้ แกนริช ดีไซเนอร์ ได้นำจีสตริงเข้าสู่วงการ ช่วงแรกในแถบอเมริกาไม่เป็นที่นิยม แต่กลับเป็นที่นิยมมากในหมู่สาวใจกล้าแถบเฟรนช์ ริเวียร่า และบราซิลในปี 1981 ทั้งนี้ Fredericks of Hollywood ร้านขายชุดชั้นในแบบแหวกแนวได้เปิดตัวจีสตริงในฐานะชุดชั้นใน และเชื่อมั่นว่าชั้นในจิ๋วจะทำเงินมหาศาล แต่ยอดขายทั้งหมดของบริษัทไม่ดีอย่างที่คาด
และต่อมาจีสตริงได้รับความนิยมมากขึ้น โดยเฉพาะสาวที่ต้องแต่งชุดแนบเนื้อเข้ารูปบ่อย เพราะการใส่กางเกงในแบบจีสตริงจะทำให้ไม่เห็นขอบรอยของกางเกงในดังเช่นกางเกงในแบบเดิม
เทศบาลเมืองสตูล
เทศบาลเมืองสตูลมีอาณาเขตติดต่อกับเทศบาลตําบลคลองขุดและองค์การบริหารส่วนตําบลควนขัน มีลักษณะภูมิประเทศเป็นที่ราบสูงกลางเมืองแล้วลาดต่ำลงสู่ชายฝั่งทะเลอันดามัน มีคลองสามสาย ได้แก่ คลองมําบัง คลองเส็นเต็น และคลองตายาย มีภูเขาสองลูก ได้แก่ เขาโต๊ะหยงกงและเขาโต๊ะพญาวัง ประชากรมีการตั้งถิ่นฐานตามแนวถนนสตูลธานี ส่วนใหญ่จะอยู่บริเวณทางตอนใต้ของเมืองซึ่งเป็นที่ตั้งของศาลากลางจังหวัด
ประชากรส่วนใหญ่ในเขตเทศบาลนับถือศาสนาพุทธ คิดเป็นร้อยละ 63.41 รองลงมาคือศาสนาอิสลาม คิดเป็นร้อยละ 35.31 มีมัสยิด 5 แห่ง และวัดอีก 2 แห่ง ด้านการสาธารณสุข มีโรงพยาบาลจังหวัดสตูล ขนาด 366 เตียง เทศบาลเมืองสตูลเป็นที่ตั้งของมัสยิดกลางจังหวัดสตูล (มัสยิดมำบัง) และพิพิธภัณฑสถานแห่งชาติ สตูล (คฤหาสน์กูเด็น)
อำมาตยาธิปไตย
อมาตยาธิปไตย อำมาตยาธิปไตย หรือ ระบบข้าราชการประจำ (bureaucracy ; bureaucratic polity) เป็นการปกครองซึ่งมีขุนนางหรือข้าราชการเป็นใหญ่ ราชบัณฑิตยสถาน ให้ความเห็นเพิ่มเติมว่า คนไทยบางกลุ่มแปลความหมายของคำนี้ผิดไปจากความหมายโดยตรงว่า เป็นการปกครองที่อำมาตย์มีอำนาจในการบริหารประเทศ
คำภาษาอังกฤษ bureaucratic polity บัญญัติขึ้นโดย Fred W. Riggs อดีตอาจารย์มหาวิทยาลัยแห่งรัฐฮาวาย ในหนังสือที่พิมพ์เผยแพร่ในปี พ.ศ. 2509 เป็นคำใหม่ที่ใช้แก่ประเทศไทยโดยเฉพาะ แต่ภายหลังคำนี้มีใช้แก่ประเทศอื่นด้วย เช่น อินโดนีเซีย
นักวิชาการ นักประวัติศาสตร์ เช่น ดร. ชาญวิทย์ เกษตรศิริ เคยเรียกรัฐบาลจอมพล ป. พิบูลสงคราม ว่าเป็นอำมาตยาธิปไตย หรือรัฐบาลอำนาจนิยม (authoritarianism) อย่างไรก็ตาม นักวิชาการและกลุ่มต่าง ๆ เคยยกคำนี้มาใช้แก่รัฐบาลไทยสมัยต่าง ๆ ตั้งแต่สมัยจอมพล ป. เป็นต้นมาหลายชุด
Rhynchosciara
Rhynchosciara เป็นสกุลของแมลงวันที่อยู่ในวงศ์ Sciaridae.
สปีชีส์ของสกุลนี้พบในอเมริกากลาง
สปีชีส์ในสกุล ได้แก่:
แยกกรุงเทพกรีฑา
แยกกรุงเทพกรีฑา เป็นทางแยกหนึ่งในกรุงเทพมหานคร ตั้งอยู่ในพื้นที่แขวงหัวหมาก เขตบางกะปิ กรุงเทพมหานคร เป็นแยกที่เป็นจุดตัดกันระหว่าง ถนนกรุงเทพกรีฑา กับ ถนนศรีนครินทร์
ในอดีตแยกนี้เคยเป็นสามแยกไฟแดง (ก่อนตัดถนนหัวหมาก) จากนั้นจึงมาเป็นสี่แยกไฟแดง และ ในปัจจุบัน ได้เปลี่ยนเป็นทางแยกต่างระดับ โดยไม่มีสัญญาณไฟจราจรอีกแล้ว
อ้างอิง
<references group="" responsive="">
สเตย์ (เพลงแบล็กพิงก์)
"สเตย์" (Stay) เป็นเพลงของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 1 พฤศจิกายน ค.ศ. 2016 ผ่านสังกัดวายจีเอนเตอร์เทนเมนต์ และจัดจำหน่ายโดยเคทีมิวสิก เป็นซิงเกิลที่สองจากซิงเกิลอัลบั้ม สแควร์ทู และยังรวมอยู่ในอีพีชุดแรก แบล็กพิงก์ ในภาษาญี่ปุ่น เขียนและผลิตโดยเท็ดดี พัก ร่วมกับซอ ว็อน จิน เป็นเพลงแนวโฟล์กป็อปที่มีเครื่องดนตรีหลากหลาย ซึ่งเน้นการร้องเป็นหลัก
เบื้องหลังและการออกจำหน่าย
"สเตย์" เป็นซิงเกิลที่สองจากซิงเกิลอัลบั้ม สแควร์ทู ภาพทีเซอร์ของสมาชิกทั้งสี่คนถูกเผยแพร่พร้อมกับชื่อเพลงเมื่อวันที่ 27 ตุลาคม ค.ศ. 2016 และปล่อยคลิปเบื้องหลังการถ่ายทำมิวสิกวิดีโอในอีกสองวันถัดมา แบล็กพิงก์ส่งเสริมเพลงนี้เพียง 1 สัปดาห์ ในรายการ อินกีกาโย ทางช่องเอสบีเอส เมื่อวันที่ 6 พฤศจิกายน และ เอ็ม เคานต์ดาวน์ ทางช่องเอ็มเน็ต เมื่อวันที่ 10 พฤศจิกายน ค.ศ. 2016
มิวสิกวิดีโอ
มิวสิกวิดีโอเพลง "สเตย์" กำกับโดยฮัน ซา-มิน ผู้กำกับเพลง "กอตตาบียู" ของทูเอนีวัน และ "โซเบอร์" ของบิกแบง ในวันที่ 1 พฤศจิกายน ค.ศ. 2016 วิดีโอเผยแพร่ทางช่องอย่างเป็นทางการของแบล็กพิงก์ ในยูทูบ พร้อมกับเพลง "เพลย์อิงวิทไฟร์"
ห้วยเสือเต้น
ห้วยเสือเต้น เป็นทะเลสาบน้ำจืด ตั้งอยู่บริเวณ อำเภอน้ำพอง จังหวัดขอนแก่น ซึ่งเป็นแหล่งที่อยู่อาศัยของสิ่งมีชีวิตนานาชนิด และช่วยกรองของเสียมลพิษจากการเพาะปลูก เป็นแหล่งสะสมของตะกอนดินเพิ่มความอุดมสมบูรณ์ให้กับพื้นที่เพาะปลูก และความสำคัญต่อการดำรงชีพของชุมชนท้องถิ่น
มีเนื้อที่ประมาณ 7,860 ไร่ ห้วยเสือเต้นเป็นลำห้วยที่เกิดจากภูพานคำ ส่วนที่เรียกว่า ภูวัด ไหลจากส่วนเหนือลงสู่ทางทิศใต้สู่แม่น้ำพอง ก่อนบรรจบกับลำน้ำพองจะเชื่อมต่อกับบริเวณที่ราบน้ำท่วมถึงของลำน้ำพองบริเวณบ้านห้วยเสือเต้น ปัจจุบันได้พัฒนาเป็นอ่างเก็บน้ำ
ชีวภาพ
พบพืชน้ำทั้งหมด 59 ชนิด พบไม้ยืนต้นทั้งหมด 16 ชนิด พื้นเด่น ได้แก่ ยูคาลิปตัส บัวหลวง ผักตบชวา สาหร่ายหางกระรอก พบนกทั้งหมด 53 ชนิด และพบปลาอย่างน้อย รวม 37 ชนิด ชนิดปลาที่อยู่ในสถานภาพมีแนวโน้มใกล้สูญพันธุ์ ได้แก่ ปลาดุกด้าน และ ปลากัดเขียว
อ้างอิง
พิกัด: 16.77207°N, 102.76778°W
Pseudotheraptus
Pseudotheraptus เป็นสกุลของมวนที่อยู่ในวงศ์ Coreidae.
สปีชีส์ของสกุลนี้พบในแอฟริกา
สปีชีส์ในสกุล ได้แก่:
ฮุสเซนสาคร
ฮุสเซนสาคร (Hussain Sagar) เป็นทะเลสาบรูปหัวใจในไฮเดอราบาด, เตลังคนา สร้างขึ้นโดย Ibrahim Quli Qutb Shah เมื่อปี 1563 ทะเลสายนี้มีพื้นที่ราว 5.7 ตารางกิโลเมตร และเชื่อมต่อกับแม่น้ำมุสิ ในทะเลสาบมีเกาะเทียมกลางทะเลสาบชื่อว่าหินยิบรอลตาร์ (Gibraltar Rock) ซึ่งประดิษฐานพระพุทธรูปแห่งไฮเดอราบาด สร้างแบบโมโนลิธ ทะเลสาบแห่งนี้เป็นพื้นน้ำที่แบ่งใจกลางเมืองไฮเดอราบาดออกจากย่าน เสจุนเทอราบาด (Secunderabad) ส่วนที่ลึกที่สุดของทะเลสาบลึกถึง 32 ฟุต
ลิลิธ
ลิลิธ (לילית; lilit) เป็นชื่อในภาษาฮิบรูสำหรับรูปลักษณ์ในเทพปกรณัมยิว มีการกล่าวถึงในหลายตำนาน โดยมีการบันทึกกล่าวถึงแรกสุดใน ทัลมุดบาบิโลเนียน ซึ่งกล่าวในลักษณะของปีศาจสาว Līlīṯu ในข้อความของชาวเมโสโปเตเมีย
หลักฐานอื่นที่ปรากฏในเอกสารของชาวยิว ซึ่งเกี่ยวโยงกับปีศาจสาวลิลิธแห่งอาณาจักรอัคกาด ในขณะเดียวกันนักวิชาการได้ตั้งมีการแย้งว่าลิลิธที่ปรากฏในบาบิโลเนียน และลิลิธที่ปราฏในอัคกาเดียนเป็นคนละตนกัน
แฮม
แฮม (ภาษาอังกฤษ : Ham) เป็นชิ้นเนื้อสัตว์จากต้นขาหลังของสัตว์บางชนิด โดยเฉพาะอย่างยิ่ง สุกร แฮมส่วนใหญ่ผ่านการถนอมอาหารและสามารถรับประทานได้ทั้งแบบสุกและดิบ ในสหราชอาณาจักร แอฟริกาใต้ [เกาะแมน] และไอร์แลนด์ ชิ้นแฮมจะได้รับการถนอมอาหารบนเบคอนคล้ายกระดูกที่รู้จักกันว่า "แกมมอน"
ตำบลในเมือง (อำเภอสวรรคโลก)
ในเมือง เป็นตำบลหนึ่งในอำเภอสวรรคโลก จังหวัดสุโขทัย มีขนาดพื้นที่ประมาณ 60.03 ตารางกิโลเมตร หรือประมาณ 37,513 ไร่ มีเทศบาลตำบลในเมือง เป็นองค์กรปกครองส่วนท้องถิ่นที่ครอบคลุมตำบลในเมืองทั้งหมด
ประวัติ
ในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัว ในสมัยที่อำเภอสวรรคโลกมีฐานะเป็นจังหวัดสวรรคโลก ทางราชการได้มีจัดตั้งตำบลใหม่แยกออกจากตำบลวังไม้ขอน โดยตั้งอยู่อีกฝั่งตะวันออกของลำแม่น้ำยม เรียกว่า ตำบลในเมือง ภายใต้การปกครองของ อำเภอวังไม้ขอน จังหวัดสวรรคโลก
เมื่อวันที่ 22 มิถุนายน 2542 กรมการปกครอง กระทรวงมหาดไทย ได้มีการกำหนดชั้นองค์กรการบริหารส่วนตำบลใหม่ ตามหนังสือกระทรวงมหาดไทย ที่ มท. 0318/ว 460 ลงวันที่ 22 มิถุนายน 2542 โดยกำหนดให้องค์การบริหารส่วนตำบลในเมืองเป็นองค์การบริหารส่วนตำบลชั้น 4 ต่อมาได้ยกฐานะเป็น เทศบาลตำบลในเมือง ตามประกาศกระทรวงมหาดไทย วันที่ 31 พฤษภาคม 2551 และยกฐานะตั้งแต่วันที่ 1 กรกฎาคม 2551
ภูมิศาสตร์
พื้นที่ส่วนใหญ่เป็นที่ราบลุ่ม ประชาชนส่วนใหญ่ประกอบอาชีพเกษตรกรรม
การปกครอง
ท้องที่ตำบลในเมืองแบ่งออกเป็น 9 หมู่บ้าน ดังนี้
ภาพหลอนซ่อนรอยมรณะ
ภาพหลอนซ่อนรอยมรณะ (Memento) เป็นภาพยนตร์อเมริกันในปี 2000 ในแนวระทึกขวัญ-จิตวิทยา เขียนบทและกำกับโดยคริสโตเฟอร์ โนแลน ดัดแปลงมาจากเรื่องสั้นของน้องชายของเขาที่ชื่อโจนาธาน โนแลน เรื่อง "Memento Mori" ภาพยนตร์นำแสดงโดยกาย เพียร์ช รับบทลีโอนาร์ด เชลบี ชายผู้สูญเสียความสามารถในการรับความจำใหม่ ๆ ในช่วงเปิดเรื่อง (ซึ่งเป็นตอนจบของเรื่อง) มีเนื้อหาที่บอกว่าลีโอนาร์ดฆ่าเท็ดดี้ (โจ แพนโทเลียโน) ในข้อหาข่มขืนและฆาตกรรมภรรยาเขา โดยได้ข้อมูลจากนาตาลี (แคร์รี-แอน มอส)
ภาพยนตร์เรื่องนี้มีความโดดเด่นอย่างมากในโครงเรื่องและเรื่องราว เรื่องราวจะคลี่คลายออกเป็น 2 ส่วน อันหนึ่งเป็นสีและอีกอันหนึ่งเป็นภาพขาวดำ ส่วนภาพขาวดำเป็นเรื่องเล่าตามลำดับเวลา แสดงเนื้อหาว่าลีโอนาร์ดสนทนาทางโทรศัพท์กับใครบางคนในห้องโมเทล ในส่วนการสืบสวนของลีโอนาร์ดเป็นภาพสีที่จะเล่าเรื่องย้อนหลัง และตั้งแต่เริ่มต้น ผู้ดูจะไม่รู้เหตุการณ์ก่อนหน้า เช่นเดียวกับตัวลีโอนาร์ด โดยให้คนดูเกิดความสับสน จนเมื่อจบเรื่องจะเฉลยการสอบสวนทั้งหมดและเหตุการณ์ที่ทำให้เท็ดดี้เสียชีวิต
รัฐสภานิวซีแลนด์
รัฐสภานิวซีแลนด์ (New Zealand Parliament, Pāremata Aotearoa) เป็นสภานิติบัญญัติระบบสภาเดี่ยวของประเทศนิวซีแลนด์ ประกอบด้วยสมเด็จพระราชินีนาถแห่งนิวซีแลนด์ (รัฐสภากษัตริย์) และสภาผู้แทนราษฎร โดยมีผู้สำเร็จราชการ (governor-general) สำเร็จราชการแทนพระมหากษัตริย์แห่งนิวซีแลนด์ ก่อนปีค.ศ. 1951 เคยมีสภาสูง คือ คณะกรรมการที่ปรึกษาฝ่ายนิติบัญญัติ (Legistrative Council) รัฐสภานิวซีแลนด์ก่อตั้งขึ้นในปีค.ศ. 1854 และเป็นหนึ่งในสภานิติบัญญัติที่เก่าแก่ที่สุดในโลกที่ยังคงอยู่ในปัจจุบัน ที่ทำการรัฐสภาตั้งอยู่นครเวลลิงตัน เมืองหลวงของนิวซีแลนด์ ตั้งแต่ค.ศ. 1865
สภาผู้แทนราษฎรประกอบด้วยสมาชิกรัฐสภาจำนวน 120 คน โดยจำนวนอาจมีการเปลี่ยนแปลงในกรณีมีที่นั่งส่วนขยาย (overhang seats) โดยมีสมาชิกรัฐสภาจำนวน 72 คนมาจากการเลือกตั้งแบบแบ่งเขตเขตละหนึ่งคน และที่เหลือเป็นสมาชิกแบบบัญชีรายชื่อซึ่งจัดสรรปันส่วนจากคะแนนเสียงของพรรคต่อคะแนนรวมทั้งหมด ชาวมาวรีเริ่มมีผู้แทนในรัฐสภาตั้งแต่ปีค.ศ. 1867 และในปีค.ศ. 1893 สตรีได้รับสิทธิในการเลือกตั้ง รัฐสภามีวาระครั้งละสามปี โดยสามารถเลือกตั้งได้ล่วงหน้าในกรณีมีการยุบสภา
รัฐสภานั้นมีความเชื่อมโยงอย่างใกล้ชิดกับฝ่ายบริหาร โดยรัฐบาลนิวซีแลนด์ประกอบด้วยนายกรัฐมนตรี (หัวหน้ารัฐบาล) และรัฐมนตรีต่างๆ โดยตามหลักการของรัฐบาลที่มีความรับผิดชอบ รัฐมนตรีนั้นจะต้องเป็นสมาชิกรัฐสภา และจะต้องได้รับความไว้วางใจจากรัฐสภา
วัดสระพัง (จังหวัดนครปฐม)
วัดสระพัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนข่อย อำเภอกำแพงแสน จังหวัดนครปฐม มีที่ดินตั้งวัดเนื้อที่ 14 ไร่ 3 งาน 84 ตารางวา
วัดสระพังสร้างเมื่อปี พ.ศ. 2470 ได้รับพระราชทานวิสุงคามสีมาเมื่อวันที่ 14 พฤศจิกายน พ.ศ. 2510 ผู้สร้างวัดคือ หลวงพ่ออินทร์ จากวัดบ่อน้ำจืด และมีเจ้าอาวาสถัดมาคือพระอาจารย์มาก 7 ปี พระอาจารย์นม 3 ปี พระอาจารย์ย้อย (ไม่ได้เป็นเจ้าอาวาส อยู่ 24 ปี) หลวงพ่อเณร ต่อมาเมื่อ พ.ศ. 2508 ได้ก่อสร้างอุโบสถปิดทอง พ.ศ. 2512 พระอาจารย์ปรีชา มาเป็นเจ้าอาวาส พ.ศ. 2526 พระครูไพโรจน์ภัทรคุณ มาเป็นเจ้าอาวาส พ.ศ. 2530 ชาวบ้านได้นิมนต์หลวงพ่อเณร สมบูรณ์จริง มาเป็น เจ้าอาวาส และสร้างอุโบสถปิดทองเมื่อ พ.ศ. 2512 หลวงพ่อทองย้อย (ไม่ได้เป็นเจ้าอาวาส) ได้ย้ายกุฏิ จากทิศใต้ไปทิศเหนือ ปัจจุบันมีพระครูไพโรจน์ภัทรกุล เป็นเจ้าอาวาส
วัดสระพังมีปูชนียวัตถุได้แก่ พระพุทธรูป หลวงพ่อโสธรจำลองขนาดหน้าตัก 50 นิ้ว และพระประธานในอุโบสถ หล่อขึ้นเมื่อ พ.ศ. 2505 ต่อมาได้เกิดไฟไหม้ในอุโบสถ เนื่องจากพระรูปนึงได้จุดเทียนใหญ่ไว้สำหรับสวดมนต์และไม่ได้ดับ อุโบสถเสียหายมาก พื้นปูนระเบิด ผนังเพดานปูนที่ฉาบภายในเสียหายทั้งหมด พระประธานเองได้รับการบูรณะปิดทองทั้งองค์ใหม่เมื่อ พ.ศ. 2533 โดยตัวช่างซ่อมองค์พระเอง เป็นประธานทำบุญปิดทอง ภายในวัดมีหุ่นยักษ์
ตำรวจนิวซีแลนด์
ตำรวจนิวซีแลนด์ (Ngā Pirihimana o Aotearoa; New Zealand Police) เป็นกองกำลังตำรวจแห่งชาติของประเทศนิวซีแลนด์ ที่รับผิดชอบในการบังคับใช้กฎหมายอาญา, เสริมสร้างความปลอดภัยของประชาชน รักษาความสงบเรียบร้อยและรักษาความสงบทั่วทั้งประเทศนิวซีแลนด์ ด้วยพนักงานกว่า 11,000 คนจึงเป็นหน่วยงานบังคับใช้กฎหมายที่ใหญ่ที่สุดในนิวซีแลนด์ และมีข้อยกเว้นเล็กน้อย ที่มีเขตอำนาจศาลหลักเหนือกฎหมายอาญาส่วนใหญ่ของนิวซีแลนด์ ตำรวจนิวซีแลนด์ยังมีหน้าที่รับผิดชอบด้านการจราจรและการบังคับใช้ยานพาหนะเพื่อการพาณิชย์ รวมถึงความรับผิดชอบหลักอื่น ๆ ตลอดจนการคุ้มครองบุคคลสำคัญ, การออกใบอนุญาตอาวุธปืน และเรื่องความมั่นคงของชาติ
หน่วยงานบังคับใช้กฎหมายแห่งแรกในประเทศนิวซีแลนด์ก่อตั้งขึ้นใน ค.ศ. 1840 โดยถ่ายแบบมาจากกองกำลังตำรวจที่คล้ายกันในสหราชอาณาจักรในเวลานั้น ซึ่งเป็นตำรวจส่วนหนึ่งและทหารกองหนุนส่วนหนึ่งในตอนแรก การควบคุมดูแลโดยได้รับความยินยอมเป็นเป้าหมายในตอนท้ายของคริสต์ศตวรรษที่ 19 ตำรวจนิวซีแลนด์มีชื่อเสียงในด้านการควบคุมดูแลที่ไม่รุนแรง แต่มีกรณีที่สำคัญซึ่งการใช้กำลังถูกวิพากษ์วิจารณ์ เช่น ในช่วงสปริงบ็อกทัวร์ ค.ศ. 1981
ต้นกำเนิดและประวัติ
การตำรวจในประเทศนิวซีแลนด์เริ่มขึ้นใน ค.ศ. 1840 ด้วยการมาถึงของตำรวจหกนายที่มาพร้อมกับทหารที่ขึ้นบกเข้าทำการยึด ของรองผู้ว่าการฮอบสัน เพื่อก่อตั้งอาณานิคมนิวซีแลนด์ การเตรียมการการตำรวจตอนต้นนั้นมีลักษณะคล้ายกับกองกำลังตำรวจของอาณานิคมอังกฤษและสหราชอาณาจักร โดยเฉพาะอย่างยิ่งกองกำลังตำรวจไอริชและกองกำลังตำรวจนิวเซาท์เวลส์ เจ้าหน้าที่คนแรกของหลายนายเคยรับราชการให้เห็นก่อนหน้าทั้งในไอร์แลนด์และออสเตรเลีย กองกำลังเป็นของฝ่ายตำรวจและฝ่ายทหารกองหนุนตั้งแต่แรก
เมื่อเริ่มแรก การจัดตั้งเจ้าหน้าที่ตำรวจสาบานอย่างเป็นทางการการถืออำนาจตามกฎหมายเพื่อจับกุมผู้คนได้ประสบความสำเร็จจากผู้พิพากษาที่ได้รับอำนาจในการสาบานตนผ่านศาลผู้พิพากษา ค.ศ. 1842 โดย ค.ศ. 1846 องค์การที่เกิดขึ้นใหม่ของกองกำลังตำรวจได้รับการยอมรับผ่านพระราชกฤษฎีกากองตำรวจติดอาวุธ กองกำลังตำรวจยุคแรกของนิวซีแลนด์ยังคงเติบโตไปพร้อมกับอาณานิคมและได้รับการปรับปรุงให้ดีขึ้นด้วยโครงสร้างรวมถึงกฎระเบียบเพิ่มเติมผ่านพระราชบัญญัติตำรวจฉบับแรกคือพระราชบัญญัติกองตำรวจติดอาวุธนิวซีแลนด์ ค.ศ. 1867 ซึ่งกองตำรวจติดอาวุธมีส่วนร่วมในการปฏิบัติการทางทหารปะทะกับริวาทิโทโกวารูซึ่งเป็นคู่ต่อสู้ของชาวมาวรีที่ทารานากิ และปะทะกับเทกูทิที่ใจกลางเกาะเหนือ ในช่วงสุดท้ายของสงครามนิวซีแลนด์
จากจุดเริ่มต้นของกองกำลังตำรวจใน ค.ศ. 1840 จนถึงอีกสี่สิบปีข้างหน้า การเตรียมการรักษาความปลอดภัยแตกต่างกันไปทั่วนิวซีแลนด์ ในขณะที่กองกำลังตำรวจที่จัดตั้งขึ้นในระดับประเทศได้แยกความพยายามระหว่างหน้าที่การบังคับใช้กฎหมายตามปกติและการสนับสนุนทหารกองหนุนในสงครามทางบก แต่บางจังหวัดก็ต้องการกองกำลังตำรวจในท้องที่ของตนเอง เรื่องนี้นำไปสู่การแยกร่างพระราชบัญญัติกองกำลังตำรวจภูธรผ่านรัฐสภา อย่างไรก็ตาม การตำรวจภูธรใช้เวลาเพียงสองทศวรรษเนื่องจากภาวะเศรษฐกิจตกต่ำในช่วงคริสต์ทศวรรษ 1870 ทำให้บางจังหวัดหยุดจ่ายเงินให้ตำรวจเนื่องจากเงินหมด ในที่สุด รัฐบาลก็ตัดสินใจว่าตำรวจที่จัดตั้งขึ้นในระดับประเทศจะเป็นการตำรวจที่ดีที่สุดและมีประสิทธิภาพที่สุด
กองกำลังตำรวจนิวซีแลนด์ได้รับการจัดตั้งขึ้นเป็นกองกำลังแห่งชาติเดียวภายใต้พระราชบัญญัติกองกำลังตำรวจ ใน ค.ศ. 1886 การเปลี่ยนชื่อมีความสำคัญและการจัดการตำรวจภูธรถูกยกเลิก และเจ้าหน้าที่ของพวกเขาส่วนใหญ่หมกมุ่นอยู่กับกองกำลังตำรวจนิวซีแลนด์ที่สร้างขึ้นใหม่ ในขณะเดียวกัน รัฐบาลได้ดำเนินการขั้นตอนสำคัญในการปิดกลุ่มทหารกองหนุนของกองตำรวจติดอาวุธเก่าและก่อกำเนิดกองกำลังป้องกันนิวซีแลนด์ในปัจจุบัน ซึ่งเริ่มแรกเรียกว่าทหารกองหนุนถาวรนิวซีแลนด์ใน ค.ศ. 1886
เพียงหนึ่งทศวรรษต่อมา การตำรวจในประเทศนิวซีแลนด์ได้รับการยกเครื่องครั้งใหญ่ โดยใน ค.ศ. 1898 ได้มีการจัดตั้งคณะกรรมการสอบสวนของตำรวจนิวซีแลนด์ขึ้น คณะกรรมการที่โปรดเกล้าฯ แต่งตั้ง ซึ่งรวมถึงข้าหลวงทันบริดจ์ ซึ่งมาจากตำรวจนครบาลในลอนดอน ได้จัดทำรายงานที่กว้างขวางซึ่งวางรากฐานสำหรับการปฏิรูปเชิงบวกของตำรวจนิวซีแลนด์ในอีกหลายทศวรรษข้างหน้า การทบทวนกฎหมายตำรวจฉบับสมบูรณ์ใน ค.ศ. 1908 ได้สร้างขึ้นอย่างมีนัยสำคัญจากงานของคณะกรรมการที่โปรดเกล้าฯ แต่งตั้ง
พระราชบัญญัติกองกำลังตำรวจเพิ่มเติมใน ค.ศ. 1947 สะท้อนให้เห็นถึงการเปลี่ยนแปลงบางอย่างของประเทศนิวซีแลนด์ที่กำลังเติบโตและประเทศที่ออกมาจากสงครามโลกครั้งที่สอง การเปลี่ยนแปลงที่สำคัญที่สุดในโครงสร้างและการจัดการสำหรับตำรวจได้เกิดขึ้นหลังจากการจากไปของอธิบดีคอมป์ตันภายใต้ความมืดมัวของรัฐบาล และความกังวลของสาธารณชนเกี่ยวกับการจัดการตำรวจของเขาใน ค.ศ. 1955 การแต่งตั้งหัวหน้าตำรวจพลเรือนดูแลโดยเฉพาะอย่างยิ่งในคำนำหน้าชื่อ "ผู้ควบคุมทั่วไป" เพื่อรับรู้ถึงภูมิหลังที่ไม่ได้ปฏิบัติงานของเขา ได้เปิดหน้าต่างขององค์การ รวมถึงปล่อยให้ช่วงเวลาของการพัฒนาในเชิงบวกและสร้างสรรค์เกิดขึ้น
ครั้นใน ค.ศ. 1958 คำว่า "กองกำลัง" ถูกลบออกจากชื่อเมื่อมีการแก้ไขกฎหมายอย่างมีนัยสำคัญ
การเลือกตั้งทั่วไปในประเทศตองงา พ.ศ. 2553
'''การเลือกตั้งทั่วไปในประเทศตองงา พ.ศ. 2553''' เป็นการเลือกตั้งภายใต้กฎหมายเลือกตั้งฉบับใหม่ซึ่งจัดขึ้นในวันที่ 25 พฤศจิกายน พ.ศ. 2553 เพื่อเลือกสมาชิกสภานิติบัญญัติตองงาจำนวน 26 ที่นั่ง
การเลือกตั้งได้รับการประกาศโดยสมเด็จพระราชาธิบดีจอร์จ ตูโปอูที่ 5 แห่งตองงา ตั้งแต่เดือนกรกฎาคม พ.ศ. 2551 ไม่นานก่อนทรงประกอบพระราชพิธีราชาภิเษกเมื่อวันที่ 1 สิงหาคม พ.ศ. 2551 และนำโดยโครงการการปฏิรูปรัฐธรรมนูญ การเลือกตั้งครั้งนี้เป็นครั้งแรกที่สมาชิกรัฐสภาส่วนใหญ่ (17 จาก 26) มาจากการเลือกตั้งโดยทั่วถึงของประชาชน ในขณะที่อีก 9 ที่นั่งสำรองไว้สำหรับสมาชิกชนชั้นสูงของตองงา นับเป็นความก้าวหน้าครั้งสำคัญตั้งแต่การปกครองภายใต้ระบอบกษัตริย์อันยาวนานกว่า 165 ปีมุ่งหน้าไปยังประชาธิปไตยแบบมีผู้แทนอย่างเต็มตัว
พรรคประชาธิปไตยหมู่เกาะแห่งมิตรภาพ ก่อตั้งขึ้นในเดือนกันยายน พ.ศ. 2553 เป็นพรรคที่ก่อตั้งมาเพื่อรับสมัครการเลือกตั้งคราวนี้โดยเฉพาะ ภายใต้การนำของทหารผ่านศึกนิยมประชาธิปไตย โปฮิวา กวาดที่นั่งไปได้มากที่สุดถึง 12 จาก 17 ที่นั่ง
เบื้องหลัง
ก่อนหน้าการเลือกตั้งคราวนี้ สมาชิกรัฐสภาตองงาล้วนมาจากการแต่งตั้งโดยพระมหากษัตริย์เป็นส่วนใหญ่ และยังทรงแต่งตั้งนายกรัฐมนตรีและคณะรัฐมนตรีอีกด้วย มีเพียง 9 จาก 30 ที่นั่งเท่านั้น และอีก 9 ที่นั่งมาจากการเลือกตั้งภายในสมาชิกของชนชั้นสูง
ในเดือนเมษายน พ.ศ. 2553 รัฐสภาได้ออกโครงการปฏิรูปทางการเมือง โดยเพิ่มจำนวนผู้แทนที่ได้รับการเลือกตั้งจากประชาชนขึ้นจาก 9 ที่นั่งเป็น 17 ที่นั่ง โดย 10 ที่นั่งมาจากโตงาตาปู 3 ที่นั่งจากวาวาอู 2 ที่นั่งจากฮาอะไป และ 1 ที่นั่งจาก Niuas เช่นเดียวกับอัว ที่นั่งทั้งหมดมาจากการเลือกตั้งเขตละคน ซึ่งแตกต่างจากการเลือกตั้งแบบเขตละหลายคนที่เคยใช้มาในอดีต การเปลี่ยนแปลงดังกล่าวส่งผลให้ 65.4% ของสมาชิกรัฐสภาได้รับการเลือกตั้งโดยตรงจากประชาชน ส่วนชนชั้นสูงจะยังคงสามารถเลือกผู้แทนของตนได้ 9 คน แต่การแต่งตั้งผู้แทนของพระมหากษัตริย์จะถูกยกเลิกไป
การเปลี่ยนแปลงดังกล่าวมาจากความตระหนักถึงการประท้วงนิยมประชาธิปไตยเมื่อเดือนพฤศจิกายน พ.ศ. 2549 ซึ่งทำให้มีผู้เสียชีวิต 8 คน และเขตเศรษฐกิจจำนวนมากของตองงาลาปูถูกทำลายเมื่อผู้ชุมนุมได้ประท้วงต่อการเปลี่ยนแปลงไปสู่การปฏิรูปทางการเมืองที่เชื่องช้า การเปลี่ยนแปลงดังกล่าวได้รับการสนับสนุนอย่างเต็มที่จากพระมหากษัตริย์
การเลือกตั้ง
ในการลงสมัคร ผู้ลงสมัครจะต้องจ่ายเงินจำนวน 400 พาแองกาเพื่อเป็นค่าธรรมเนียมการสมัคร และแสดงรายมือชื่อของผู้มีสิทธิ์เลือกตั้งจำนวน 50 คนเพื่อสนับสนุนการเป็นผู้ลงสมัครของพวกเขา เศรษฐกิจที่ได้รับผลกระทบกลายมาเป็นความจำเป็นที่สำคัญที่สุดสำหรับการรณรงค์เลือกตั้งคราวนี้
สมเด็จพระราชาธิบดีจอร์จ ตูโปอู ที่ 5 แห่งตองงา ได้ตรัสเรียกการเลือกตั้งครั้งนี้ว่าเป็น "วันแห่งประวัติศาสตร์และความยิ่งใหญ่สูงสุดของราชอาณาจักร" และ "พวกท่านจะได้เลือกตัวแทนของตนเองให้เข้าไปนั่งในรัฐสภา ดังนั้น การเลือกตั้งครั้งนี้จึงจะนำไปสู่รัฐบาลชุดแรกในประวัติศาสตร์อันยาวนานของประเทศเรา ซึ่งมีที่มาจากเสียงของประชาชน"
ผลที่ตามมา
เมื่อผลการเลือกตั้งได้รับการสรุป สมาชิกรัฐสภาที่มาจากการเลือกตั้งจะเลือกนายกรัฐมนตรี ชาวตองงาซึ่งมีวัฒนธรรมอันยาวนานที่มองหาชนชั้นสูงเป็นผู้นำ ได้คาดหวังว่านายกรัฐมนตรีจะเป็นชนชั้นสูงด้วย แต่หลังจากการเลือกตั้ง ผู้แทนชนชั้นสูงได้ประกาศว่าพวกเขาจะสนับสนุนให้สามัญชนเข้ามาเป็นนายกรัฐมนตรี ภายใต้การปฏิรูปครั้งใหม่นี้ รัฐสภามีเวลาหนึ่งเดือนที่จะเลือกนายกรัฐมนตรีและตั้งรัฐบาล
ผลการเลือกตั้งปรากฏว่าพรรคประชาธิปไตยหมู่เกาะแห่งมิตรภาพ ได้รับชัยชนะถึง 12 จาก 17 ที่นั่ง เกือบถึงกึ่งหนึ่งของสมาชิกรัฐสภาทั้งหมด  ถึงแม้ว่าพรรคจะได้รับคะแนนเสียงเพียงหนึ่งในสามของผู้มีสิทธิ์เลือกตั้งทั้งหมด ผู้สมัครอิสระได้รับคะแนนเสียงรวมกันถึงสองในสาม แต่มีเพียง 5 ที่นั่งเท่านั้นที่ได้รับเลือก
ฟุตบอลโลก 1982
ฟุตบอลโลก 1982 (Copa del Mundo de Fútbol - España 82) เป็นการเป็นกำหนดการแข่งขันฟุตบอลโลก ครั้งที่ 12 ซึ่งเป็นการแข่งขันฟุตบอลชายทีมชาติของทุกชาติสมาชิกฟีฟ่าที่จะจัดขึ้นทุกสี่ปี ครั้งนี้จัดขึ้นที่ประเทศสเปน ระหว่างวันที่ 13 มิถุนายน ถึง 11 กรกฎาคม ค.ศ. 1982 ผู้ชนะการแข่งขันคืออิตาลี หลังจากชนะเยอรมนีตะวันตก 3–1 ในรอบชิงชนะเลิศ ที่สนามกีฬาซานเตียโก เบร์นาเบว ในมาดริด นับเป็นการชนะเลิศฟุตบอลโลกครั้งที่สาม และเป็นสถิติเทียบเท่าบราซิล แต่เป็นครั้งแรกนับตั้งแต่ปี 1938 อาร์เจนตินา คือแชมป์เก่าจากแข่งขันครั้งก่อน แต่ครั้งนี้พวกเขาตกรอบที่สองด้วยการจบลำดับที่สามซึ่งเป็นลำดับสุดท้ายในกลุ่มนั้น ยังเป็นครั้งแรกที่เพิ่มจำนวนทีมในฟุตบอลโลกรอบสุดท้ายมากขึ้นจาก 16 เป็น 24 ทีม โดยแอลจีเรีย แคเมอรูน ฮอนดูรัส นิวซีแลนด์ คูเวต ได้ลงเล่นฟุตบอลโลกเป็นครั้งแรก
คณะศึกษาศาสตร์ มหาวิทยาลัยเกษตรศาสตร์
คณะศึกษาศาสตร์ มหาวิทยาลัยเกษตรศาสตร์ เปิดการเรียนการสอนในวิทยาเขตบางเขน และมีโรงเรียนสาธิตแห่งมหาวิทยาลัยเกษตรศาสตร์เป็นสถานปฏิบัติการฝึกหัดนิสิตของคณะ
ประวัติ
คณะศึกษาศาสตร์ได้รับการสถาปนาขึ้นในวันที่ 28 พฤศจิกายน พ.ศ. 2512 ในระยะแรกนั้น เปิดสอนหลักสูตรระดับปริญญาตรี สาขาวิชาศึกษาศาสตร์-เกษตร หลักสูตร 2 ปี สาขาวิชาศึกษาศาสตร์-พลศึกษา และรับโอนหลักสูตรปริญญาโท สาขาวิชาคุรุศาสตร์เกษตร และสาขาวิชา ส่งเสริมการเกษตร มาจากคณะเกษตร และในปี พ.ศ. 2527 ได้มีโอนสาขาวิชาส่งเสริมการเกษตร กลับไปยังคณะเกษตรอีกครั้ง
เมื่อธนาคารโลกได้อนุมัติให้เงินกู้แก่มหาวิทยาลัยเกษตรศาสตร์ เพื่อพัฒนาการเรียนการสอนจนได้ใช้พื้นที่เต็มเกษตรกลางบางเขนแล้ว จึงได้มีการขยายการเรียนการสอนไปยังวิทยาเขตกำแพงแสน จังหวัดนครปฐม โดยให้นิสิตหลักสูตร วิทยาศาสตรบัณฑิต สาขาศึกษาศาสตร์เกษตร (บางปีเป็น ศิกษาศาสตรบัณฑิต สาขาเกษตรศาสตร์)โดยเริ่มย้ายชั้นปีที่ 3 และ 4 ในภาคปลาย ปีการศึกษา 2522 เป็นต้นมา ภายหลังปี พ.ศ. 2546 จึงได้มีโครงการปรับเปลี่ยน ในส่วนของการขยายงาน ณ วิทยาเขตกำแพงแสน เป็นคณะศึกษาศาสตร์ กำแพงแสน มหาวิทยาลัยเกษตรศาสตร์ และในปี พ.ศ. 2550 สภามหาวิทยาลัยเกษตรศาสตร์ ได้อนุมัติเปลี่ยนชื่อคณะศึกษาศาสตร์ กำแพงแสน มหาวิทยาลัยเกษตรศาสตร์ เป็น คณะศึกษาศาสตร์และพัฒนศาสตร์ มหาวิทยาลัยเกษตรศาสตร์
หน่วยงาน
ภาควิชา สำนัก สถาบัน และศูนย์ ภายในคณะศึกษาศาสตร์
Scaptotrigona
Scaptotrigona เป็นสกุลของผึ้งที่อยู่ในวงศ์ Apidae.
สปีชีส์ของสกุลนี้พบในอเมริกากลางและใต้
สปีชีส์ในสกุล ได้แก่:
เรือหลวงฮูด (51)
เรือหลวงฮูด (หมายเลข 51) เป็นเรือลาดตระเวณประจัญบานลำสุดท้ายที่กองทัพเรือสหราชอาณาจักร สร้างขึ้นหลังสงครามโลกครั้งที่ 1 ซึ่งการก่อสร้างเสร็จในปี ค.ศ. 1918 ในช่วงเวลานั้นถือว่าเป็นเรือลาดตระเวณประจันบานที่มีขนาดใหญ่ที่สุดในโลก ชาวอังกฤษมีความภูมิใจในเรือลำนี้มากจนเรือลำนี้ถูกขนานนามว่า "Mighty Hood" (เรือรบที่ทรงอำนาจ) ชื่อเรือนั้นถูกตั้งตาม Samuel Hood ซึ่งเป็นชื่อของนายพลเรือที่มีชื่อเสียงคนนึงในราชนาวีหลวงช่วงกลางถึงปลายศตวรรษที่ 18 เรือลำนี้เป็นหนึ่งในสี่ลำของเรือลาดตระเวนประจัญบานชั้น แอดมิเริล-คลาส ที่ถูกสั่งซื้อใน ค.ศ. 1916 ตอนแรกฮูดมีการจำกัดการสร้าง แต่การออกแบบของเธอถูกเปลี่ยนแปลงหลังจาก ยุทธนาวีที่จัดแลนด์ และพัฒนาเรือลำนี้ในขณะที่กำลังถูกต่อเรือไปพร้อมๆกัน ด้วยเหตุผลประการนี้ฮูดจึงเป็นเพียงลำเดียวที่สร้างเสร็จ ถึงแม้ว่าจะมีเรือลำอื่นที่ใหม่และทันสมัยกว่าอยู่เรื่อยๆ แต่เรือลำนี้ก็ยังคงเป็นเรือที่ใหญ่ที่สุดของโลกหลังจากเข้าประจำการเป็นเวลา 20 ปี
เรือฮูดนั้นได้เข้าร่วมการฝึกซ้อม โบกธง ระหว่างที่เธอเข้าประจำการในปี ค.ศ. 1920 และตอนสงครามโลกครั้งที่ 2 ประทุขึ้นในปี ค.ศ. 1939 รวมถึงการฝึกซ้อมในทะเลเมดิเตอร์เรเนียนและแล่นเรือไปรอบโลกร่วมกับ การล่องเรือของกองเรือรบพิเศษในปี ค.ศ. 1923 และ 1924 เธอได้เข้าร่วมกับ กองเรือเมดิเตอร์เรเนียน เมื่อสงคราม อิตาลี-เอทีโอเปียครั้งที่ 2เริ่มต้นขึ้น และเมื่อสงครามกลางเมืองสเปนเริ่มต้นขึ้น ฮูดได้ถูกเข้าร่วมกองเรือเมดิเตอร์เรเนียนอย่างเป็นทางการ ซึ่งเธออยู่ที่นั่นจนถึงปี ค.ศ. 1939 เมื่อเธอกลับไปยังอังกฤษเพื่อการปรับปรุง ความสามารถทางปืนใหญ่ทหารเรือทำให้เธอมีประโยชน์น้อยลง มีการวางแผนที่จะปรับปรุงเธอครั้งใหญ่ในปี ค.ศ. 1941 เพื่อแก้ไขปัญหาเหล่านั้น แต่สงครามครามโลกครั้งที่ 2 ที่เกิดขึ้นในปี ค.ศ. 1939 ทำให้เธอต้องเข้าประจำการโดยที่ไม่ได้มีการปรับปรุง
เรือลำนี้ได้เข้าประจำการใน ค.ศ.1920 ใช้ในการฝึกพิเศษ ระหว่าง ค.ศ. 1923 ในปีต่อมา เมื่อสงคราม อิตาลี - เอธิโอเปีย ปะทุ ฮูดได้เข้าร่วมกับกองเรือ เมดิเตอเรเนียน เมื่อสงครามกลางเมืองของสเปนได้ประทุ ก็ถูกเรียกกลับไปอังกฤษ เพื่อปรับปรุงพัฒนายุทโธปกรณ์ให้ทันสมัยพร้อมรบต่อไป
สงครามโลกครั้งที่สอง
เรือลำนี้ใช้รบในศึกสำคัญหลายครั้ง จนครั้งสำคัญที่สุดคือ สมัยสงครามโลกครั้งที่สองที่อังกฤษกับเยอรมนีปะทะในยุทธนาวีที่ช่องแคบเดนมาร์กในเดือนพฤษภาคม 1941 เรือฮูด (เรือธงกองเรือหลวงอังกฤษ) พร้อมกับเรือเรือหลวงปรินส์ออฟเวลส์ (53)และเรืออื่น ๆ อีก 6 ลำ ลาดตะเวนบริเวณ แอตแลนติกเหนือได้พบเยอรมนีบริเวณนั้นพอดี จำนวน 2 ลำ คือ เรือประจันบาน บิสมาร์คและเรือลาดตระเวนหนัก ปรินซ์ ออยเกน ซึ่งเรือลาดตระเวนเยอรมันได้ลั่นกระสุนโจมตี ทำให้ปืนของฮูดติดขัด จวบกับเรือหลวงปรินซ์ออฟเวลส์(53) ปืนหลักมีปัญหา ทำให้อังกฤษเสียเปรียบมาก โดยกระสุนนัดนึงของบิสมาร์ค เข้าที่คลังแสงของฮูดทำให้ป้อมปืนระเบิด ทำให้เรือขาดครึ่งและจมในเวลาต่อมา
เมืองใหม่ (ลาว)
ใหม่ เป็นอำเภอ (เมือง) ของแขวงพงสาลีในตอนเหนือของประเทศลาว